Document ID: 32005R0106

ΚΑΝΟΝΙΣΜΌΣ (ΕΚ) αριθ. 106/2005 ΤΗΣ ΕΠΙΤΡΟΠΉΣ
της 21ης Ιανουαρίου 2005
όσον αφορά την ακύρωση ορισμένων πιστοποιητικών εισαγωγής που έχουν χορηγηθεί κατ’ εφαρμογήν του κανονισμού (ΕΚ) αριθ. 1431/94 και την αποδέσμευση των συναφών με αυτά εγγυήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (1), και ιδίως το άρθρο 3 παράγραφος 2,
Εκτιμώντας τα ακόλουθα:
(1)
Στον κανονισμό (ΕΚ) αριθ. 1431/94 της Επιτροπής, της 22ας Ιουνίου 1994, για τον καθορισμό των λεπτομερειών εφαρμογής στον τομέα του κρέατος πουλερικών του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το κρέας πουλερικών και για ορισμένα άλλα γεωργικά προϊόντα (2), θεσπίζονται κανόνες σχετικά με την ισχύ των πιστοποιητικών εισαγωγής.
(2)
Με την απόφαση 2004/122/ΕΚ της Επιτροπής, της 6ης Φεβρουαρίου 2004, για τη λήψη συγκεκριμένων προστατευτικών μέτρων σχετικά με τη γρίπη των ορνίθων σε πολλές ασιατικές χώρες (3), ανεστάλη η εισαγωγή πουλερικών και διαφόρων πτηνοτροφικών προϊόντων έως τις 15 Δεκεμβρίου 2004.
(3)
Η ισχύς των πιστοποιητικών εισαγωγής που αφορά η απόφαση 2004/122/ΕΚ, τα οποία έχουν χορηγηθεί κατ’ εφαρμογήν του κανονισμού (ΕΚ) αριθ. 1431/94 για τη χρονική περίοδο από την 1η Ιανουαρίου έως τις 31 Μαρτίου 2004, τα οποία συνδέονται αποκλειστικά με μία από τις τρίτες χώρες που αφορά η εν λόγω απόφαση αναστέλλεται συνεπώς από την ημερομηνία της έκδοσής τους.
(4)
Λαμβάνοντας υπόψη τη διάρκεια της κατάστασης αυτής, πρέπει να ακυρωθούν τα εν λόγω πιστοποιητικά και να εγκριθεί η άμεση αποδέσμευση των συναφών με αυτά εγγυήσεων.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εισαγωγής που έχουν χορηγηθεί κατ’ εφαρμογήν του κανονισμού (ΕΚ) αριθ. 1431/94 για τη χρονική περίοδο από την 1η Ιανουαρίου 2004 έως τις 31 Μαρτίου 2004 για τα προϊόντα που αφορά η απόφαση 2004/122/ΕΚ και τα οποία έχουν εκδοθεί αποκλειστικά για μία από τις χώρες που αφορά η εν λόγω απόφαση ακυρώνονται και οι συναφείς με αυτά εγγυήσεις αποδεσμεύονται.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιανουαρίου 2005.

Labels: 3
17
18
6